Den nordjyske cykelrytter Johannes Rom Dahl kørte sig så meget ud under torsdagens enkeltstart, at han kastede op under løbet.

Den nordjyske cykelrytter Johannes Rom Dahl fra Team Sparekassen Danmark Aalborg gav alt, han havde, da der torsdag blev kørt DM i enkeltstart i og omkring Aalborg i forbindelse med DM-ugen. Og det var ikke alt, han indtog før og under løbet, som stadig var i mavesækken, da han krydsede målstregen. - Jeg var færdig ved midtvejspunktet, og så kastede jeg op med 10 kilometer til mål, fortæller Johannes Rom Dahl. Skal have en lur Den nordjyske rytter tilbagelagde de 39,6 kilometer i tiden 48 minutter og 44 sekunder. - Det gik okay. Jeg er positiv i forhold til, hvad jeg havde regnet med, siger han. Johannes Rom Dahl sluttede på en samlet 18. plads på DM-enkeltstarten - to minutter og 19 sekunder efter vinderen Mathias Norsgaard Jørgensen. - Nu skal jeg nok have en lur og slappe lidt af, og så har vi linjeløb på søndag på en fantastisk rute, der viser det bedste af området frem, siger Johannes Rom Dahl. Se interviewet med Johannes Rom Dahl: